Document ID: 31994R1549

31994R1549
L 166/41
JURNALUL OFÍCIAL AL UNIUNII EUROPENE
REGULAMENTUL (CE) NR. 1549/94 AL COMISIEI
din 30 iunie 1994
de modificare a Regulamentelor (CEE) nr. 388/92, (CEE) nr. 1727/92 și (CEE) nr. 1728/92 de stabilire a normelor detaliate de punere în aplicare a măsurilor specifice de livrare a produselor cerealiere către departamentele franceze de peste mări, Insulele Azore, Madeira și Canare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3763/91 al Consiliului din 16 decembrie 1991 de introducere a unor măsuri specifice privind anumite produse agricole în beneficiul departamentelor franceze de peste mări (1), modificat de Regulamentul (CEE) nr. 3714/92 al Comisiei (2), în special articolul 2 alineatul (6),
având în vedere Regulamentul (CEE) nr. 1600/92 al Consiliului din 15 iunie 1992 privind măsurile specifice pentru Insulele Azore și Madeira referitoare la anumite produse agricole (3), modificat ultima dată de Regulamentul (CEE) nr. 1974/93 al Comisiei (4), în special articolul 10,
având în vedere Regulamentul (CEE) nr. 1601/92 al Consiliului din 15 iunie 1992 privind măsurile specifice pentru Insulele Canare referitoare la anumite produse agricole (5), modificat ultima dată de Regulamentul (CEE) nr. 1974/93, în special articolul 3 alineatul (4),
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a piețelor în sectorul cerealelor (6), modificat de Regulamentul (CEE) nr. 2193/93 al Comisiei (7), în special articolul 26 alineatul (3),
întrucât articolul 6 din Regulamentul (CEE) nr. 388/92 al Comisiei (8), modificat ultima dată de Regulamentul (CE) nr. 329/94 (9), (CEE) nr. 1727/92 (10), modificat ultima dată de Regulamentul (CE) nr. 1075/94 (11), și (CEE) nr. 1728/92 (12), modificat ultima dată de Regulamentul (CE) nr. 1157/94 (13), reglementează ajustarea valorii ajutorului acordat în baza diferenței de preț-prag al produsului respectiv între luna în care a fost depusă cererea de obținere a certificatelor de ajutor și luna în care a fost înscrisă pe certificat fiecare mențiune; întrucât înscrierea de pe certificat se efectuează în conformitate cu articolul 3 alineatul (6) din Regulamentul (CEE) nr. 131/92 al Comisiei (14), modificat ultima dată de Regulamentul (CEE) nr. 2596/93 al Comisiei (15), referitor la departamentele franceze de peste mări și în conformitate cu articolul 4 alineatul (7) din Regulamentul (CEE) nr. 1695/92 al Comisiei (16), modificat ultima dată de Regulamentul (CEE) nr. 2596/93 și (CEE) nr. 1696/92 (17), modificat ultima dată de Regulamentul (CEE) nr. 2596/93, cu privire la Insulele Canare, Azore și Madeira; întrucât autoritățile locale efectuează înscrierea pe certificatul de „ajutor” la destinație, la prezentarea produselor respective;
întrucât există o reducere semnificativă a prețurilor comune, care produce efecte începând cu anul de comercializare 1993/1994; întrucât, dat fiind timpul necesar pentru ca transportul să ajungă în departamentele franceze de peste mări, Insulele Azore, Madeira și Canare din partea continentală a Comunității, această ajustare poate penaliza operatorii ce au în derulare angajamente de aprovizionare la sfârșitul anului de comercializare; întrucât este, deci, esențial să se facă derogări de la aceste dispoziții pentru a se facilita tranziția de la anul de comercializare 1993/1994 la anul de comercializare 1994/1995;
întrucât măsurile prevăzute în prezentul regulament sunt în concordanță cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Ajustarea prevăzută în articolul 6 din Regulamentele (CEE) nr. 388/92, (CEE) nr. 1727/92 și (CEE) nr. 1728/92 nu se aplică în cazul în care operatorul aduce dovezi satisfăcătoare pentru autoritățile competente din regiunea de destinație cu privire la faptul că cerealele și produsele cerealiere, altele decât porumbul și sorgul, prezentate spre înscriere pe certificatul de ajutor au fost expediate până la data de 1 iulie 1994 sau, în cazul porumbului sau sorgului, până la data de 1 octombrie 1994.
Dovada se face prin prezentarea conosamentului sau a altui document de transport care prezintă garanții suficiente, întocmite corespunzător la momentul expediției.
Articolul 2
Prezentul regulament întră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 iunie 1994.

Labels: 3
18
17